
Trafodwch Effeithiau Hyfforddiant Pwysau I Boblogaeth Pobl Ifanc
Yn hanesyddol roedd ymchwil yn awgrymu bod hyfforddiant pwysau yn bobl ifanc yn beryglus a’n cael effaith negyddol ar dwf a dwysedd esgyrn ymysg pobl ifanc. Ers hyn, mae’r wyddoniaeth wedi datblygu a nawr yn profi effeithiau cadarnhaol hyfforddiant pwysau ar gryfder, dwysedd esgyrn, hunan hyder a bywyd cymdeithasol pobl ifanc. Mae’r testun hyn yn trafod yr effeithiau yma. 
Un effaith sylweddol o hyfforddiant pwysau i boblogaeth pobl ifanc yw ei gallu i ddylanwadu ar gryfder esgyrn. Mae Hong a Kim (2018 tud 438) yn trafod y theori Mechanostat sy’n sôn am sut mae gan esgyrn system fiolegol sy’n ymateb i straen mecanyddol uchel, fel codi pwysau. Dywed o ganlyniad i hyn mae llwytho mecanyddol yn aml yn arwain at gynydd yn ddwysedd, siâp a maint esgyrn. Felly, awgryma hyn bod hyfforddiant pwysau, sy’n fath o lwytho mecanyddol yn gallu arwain at esgyrn cryfach yn bobl ifanc, efallai yn lleihau risg o anafiadau fel torri asgwrn. Ymchwilir Agostinete et al (2024) i mewn i effaith datblygiad esgyrn rhwng pobl ifanc sy’n nofio, sy’n cymryd rhan yn chwaraeon corfforol a’r rhain sy’n dilyn rhaglen hyfforddiant pwysau. Profir y data bod cysylltiad rhwng codi pwysau a dwysedd esgyrn gan fod pob grŵp a fu’n cymryd rhan yn rhaglen hyfforddi pwysau wedi gweld cynnydd mwy sylweddol yn lefel dwysedd asgwrn (g/cm2).  Mesurwyd dwysedd asgwrn cyfartaleddol y grŵp heb hyfforddiant pwysau yn 0.046g/cm2 sy’n llai nag hanner y mesuriad ar gyfer y grŵp a bu’n dilyn rhaglen codi pwysau, 0.096g/cm2.
Mae ymchwil yn dangos cysylltiad rhwng cyfansoddiad corff, hunan werth a hyfforddiant pwysau. Dywed Suber (2023) yn ôl geiriau (Nguyeun et al, 2019) “SE (self esteem) has been linked to suicide ideation and is associated with anxiety, depression, and academic stress, all of which have a negative impact on students’ quality of life”. Dengys hyn pwysigrwydd cynnal hunan werth cadarnhaol, sy’n bosib trwy ymarfer corff. Bu canlyniadau ymchwil Suber (2023) yn dangos y gwelliant yn lefelau hunan hyder cyn ac ar ôl ymrwymo i raglen codi pwysau pymtheg wythnos. Cafodd hunan hyder ei recordio yn ôl ‘Rosenburg Self-esteem Scale’ gwelir cynyddiad yn y  canlyniadau o 26.68 cyn y rhaglen i 30.36 ar ôl pymtheg wythnos. Profir y data yma sut mae hyfforddiant pwysau nid yn unig yn gwella iechyd corfforol ond hefyd yn cael effaith cadarnhaol ar iechyd meddwl pobl ifanc ac efallai yn gwella ansawdd bywyd.
Er bod rhai dal i ddadlau os dylai pobl ifanc cymryd rhan yn hyfforddiant pwysau yn rheolaidd mae’n glir bod y gwyddoniaeth yn cefnogi’r syniad. Mae hyfforddiant pwysau yn dull o byw bywyd mwy actif, yn modd i bobl ifanc bwrw’r targedau sy’n cael ei argymell gan y llywodraeth a sefydliadau gwahanol, cwrdd a phobl newydd, gwthio eu hun i wella a cynyddu hunan hyder a treulio amser i ffwrdd o sgrin a technoleg sy’n rheoli cymaint yn y byd fodern.

